În replica sa, Banciu a făcut trimitere la declarația lui Yves Sharpenel, aceasta din urmă generând un scandal la timpul său în Republica Moldova. Reamintim că în 2012, un raport dat publicității de Fundația Scelles (Franța), care vizează și tinerele din Moldova, susținea că șapte femei din zece, în vârstă de la 15 la 25 de ani, cel puțin o dată s-au prostituat. Ulterior s-a dovedit că această cifră nici nu există în studiu.

În aceeași emisiune, Radu Banciu nu a renunțat să-l evite în discursul său pe premierul moldovean, pe care anterior l-a numit „terchea-berchea”. „Premierul moldovean Leancă m-a enervat când a vorbit în băşcălie despre unire. Leancă, mă! Un miliţian, fost secretar al ambasadei Uniunii Sovietice la Bucureşti! Vine el să-mi dea mie lecţii despre unire!! Cum să nu te enervezi, mă! Ca şi cu Voronin! Cum să nu te enervezi!”, s-a arătat indignat jurnalistul român.

Nici mesajul studentei moldovence din anul II la Facultatea de Jurnalism a Universității de Vest din Timişoara, Virginia Romanovici, nu a fost trecut cu vederea. Aceasta a postat un articol pe blogul său personal cu titlul „Sunt o curvă, studentă în România, care nu a rămas gravidă din primul semestru. Ura!”

„Cel care ar trebui să fie supărat sunt eu. Am citit că o viitoare jurnalistă, m-a pufnit râsul, aflată la Timișoara, din Republica Moldova, mi-a închis mie gura. Îmi pare rău, domnișoară, mie nu poate să-mi închidă gura nimeni. Vă cred, deși nu aveți niciun argument că nu vă încadrați în această categorie de 7 din 10. Dar încă o dată spun, acolo, colegele mele nu se încadrau și totuși au făcut prostituție pe bani. Noi când le spuneam „curvă”, iertați-mi expresia căci nu spunem „prostituate” când suntem studenți, ea ne zicea „dar de ce, că nu am făcut-o pe bani?”. Dar ea se ducea la decan ca să treacă, sau la prorector, la rector. Așa că lăsați-mă cu închisul gurii căci sunt mult mai bine plasat. Pe mine nu mă prindeți în offsaid niciodată”, a spus Banciu.

(video) Post TV din România, amendat pentru că i-a denigrat pe moldoveni

UNIMEDIA reamintește că pe 13 ianuarie, Consiliul Național al Audiovizualului a decis să amendeze televiziunea B1 TV cu 10.000 de lei românești, aproximativ 40 mii MDL, pentru limbajul injurios al moderatorului Radu Banciu la adresa moldovenilor și lpremierului Iurie Leancă. Prezentatorul nu a fost sancționat de post, iar emisiunea sa a revinit din 20 ianuarie, după o vacanță.